Official Journal L 103 , 28/04/2000 P. 0022 - 0026



Ir-Regolament tal-Kummissjoni (KEE) Nru 851/2000 tas-27 ta’ April 2000 li jistabbilixxi l-livell standard għall-bejgħ fis-suq tal-berquq IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizazzjoni komuni tas-suq fil-frott u l-ħaxix ta’ l-ikel [1], kif l-aħħar emendat bir-Regolament (KE) Nru 1257/1999 [2], u partikolarment l-Artikolu 2(2) u l-Artikolu 3(3) miġjuba fih, Billi: (1) Il-berquq huwa fost il-prodotti mniżżla fil-lista fl-Anness I mar-Regolament (KE) Nru 2200/96 li għalih iridu jiġu adottati livelli stabbiliti. Ir-Regolament tal-Kummissjoni (KEE) Nru 1108/91 li jippreskrivi l-livelli stabbiliti tal-kwalità għall-berquq [3], kif l-aħħar emendat bir Regolament (KE) No 888/97 [4], ġie emendat spiss u ma jistax jiżgura ċ-ċarezza legali iktar. (2) Ir-Regolament (KEE) Nru 1108/91 għandu jiġi mħassar u r-regoli ta’ ġo fih għandhom jiġu definiti mill-ġdid. Għal dan l-iskop u fl-interess tal-preservazzjoni tat-trasparenza fis-suq dinji, għandu jitqies il-livell stabbilit għall-berquq rakkomandat mill-Working Party dwar l-Istandardizzazzjoni tal-Prodotti li Jinħlew u ta’ l-Iżvilupp tal-Kwalità tal-Kummissjoni Ekonomika għall-Ewropa tan-Nazzjonijiet Uniti (NU/ECE). (3) L-applikazzjoni ta’ dawn ir-riżultati għandha tirriżulta f’prodotti ta’ kwalità mhux sodisfaċenti jitneħħew mis-suq, iġibu l-produzzjoni f’linja mal-ħtiġiet tal-konsumaturi u jiffaċilitaw ir-relazzjonijiet kummerċjali bbażati fuq il-kompetizzjoni bil-fier, biex b’hekk jgħinu t-titjib fil-qligħ (ta’ flus) tal-produzzjoni. (4) Il-livelli stabbiliti japplikaw għall-istadji kollha tal-produzzoni. Il-ġarr fuq distanzi twal, u l-ħażna għal ċertu perjodu taż-żmien u l-proċessi varji li minnhom il-prodotti jridu jgħaddu jistġħu jikkawżaw ċerti bidliet minħabba l-iżvilipp bijoloġiku tal-prodotti jew minħabba n-natura relattiva tagħhom li jitħassru. Għandu jittieħed qies ta’ din id-deterjorazzjoni meta jiġu applikati l-livelli stabbiliti fl-istadji tal-bejgħ fis-suq li jiġru wara d-dispaċċ. Ladarba l-prodotti tal-klassi "Extra" iridu jingħażlu u jiġu ppakkjati b’kura partikolari, n-nuqqas tal-freskezza u ta’ qawwa fin-nefħa jridu jitqiesu f’dan il-każ. (5) L-Artikolu 3(3) tar-Regolament (KE) Nru 2200/96 jagħti lok għal eżenzjoni mil-livelli stabbiliti tal-kwalità fejn il-frott jew il-ħaxix ta’ l-ikel minn reġjun partikolari jinbiegħu skond il-prezz bl-imnut tar-reġjun għall-konsum tradizzjonali stabbilit tajjeb. Ċerti varjetajiet ta’ berquq, prodotti fil-Ġermanja fir-reġjun tas-Süßer, huma karatterizzati b’daqs iżgħar minn dak meħtieġ mill-livelli stabbiliti għall-bejgħ fis-suq. Dan il-berquq huwa tradizzjonalment mibjugħ fis-suq fir-reġjun u huwa bla ħsara għar-Regolament (KE) Nru 1010/98 ta’ l-14 ta’ Mejju 1998 li jagħti permess lill-Ġermanja li teżentah mil-livelli stabbiliti tal-kwalità għall-berquq [5]. Għaċ-ċarezza u s-simplifikazzjoni tar-regoli tal-Komunità, din l-eżenzjoni għandha tiġi inkluża fir-Regolament preżenti, u r-Regolament (KE) Nru 1010/98 għandu jiġi mħassar. (6) Il-miżuri pprovduti f’dan ir-Regolament huma b’mod konformi ma’ l-opinjoni tal-Kumitat tat-Tmexxija tal-Frott u l-Ħaxix ta’ l-Ikel, ADOTTAT DAN IR-REGOLAMENT: Artikolu 1 Il-livell stabbilit għall-bejgħ fis-suq li għandu x’jaqsam mal-berquq li jidħol fil-kodiċi tan-NK 08091000 għandu jkun dak kif indikat fl-Anness ta’ ma’ hawn. Dan il-livell stabbilit għandu japplika għall-istadji kollha tal-bejgħ fis-suq, fuq il-kondizzjonijiet preskritti fir-Regolament (KE) Nru 2200/96. Madankollu, fi stadji wara d-dispaċċ, il-prodotti jistgħu juru fejn għandu x’jaqsam mad-disposizzjonijiet dwar il-livell stabbilit: - nuqqas ħafif tal-freskezza u l-qawwa fin-nefħa,, - għall-prodotti gradati fi klassijiet oħra għajr il-klassi "Extra", ħjiel ta’ deterjorazzjoni minħabba l-iżvilupp tagħhom u x-xejra li jitħassru. Artikolu 2 1. Bħala eżenzjoni mill-Anness mar-Regolament preżenti, id-daqs minimu tal-berquq prodott fir reġjun tas-Süßer jista’ jkun 5 mm iżgħar mid-daqs minimu mogħti fil-livell stabbilit għall-bejgħ fis-suq. Madankollu, dan il-berquq jista’ biss jinbiegħ fis-swieq tas-Sassonja-Anhalt u tas-Sassonja. 2. Għall-għanijiet sabiex jiġi applikat il-paragrafu 1 ta’ l-Artikolu preżenti kull kunsinna trid iġġorr, b’żieda mat-tagħrif l-ieħor meħtieġ, l-indikazzjoni li ġejja fid-dokument jew fl-avviż riferiti fl-Artikolu 5(2) tar-Regolament (KE) Nru 2200/96: "Nur in Sachsen-Anhalt und Sachsen im Einzelhandel zu verkaufen". Artikolu 3 Ir-Regolamenti (KEE) Nru 1108/91 u (KE) No 1010/98 jiġu mħassra. Artikolu 4 Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu jibda japplika mill-ewwel jum tax-xahar ta’ wara d-dħul tiegħu fis-seħħ. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fis-27 ta’ April 2000. Għall-Kummisjoni Franz Fischler Membru tal-Kummissjoni [1] ĠU L 297, tal-21.11.1996, pġ. 1. [2] ĠU L 160, tas-26.6.1999, pġ. 80. [3] ĠU L 110, ta’ l-1.5.1991, pġ. 67. [4] ĠU L 126, tas-17.5.1997, pġ. 11. [5] ĠU L 145, tal-15.5.1998, pġ. 10. -------------------------------------------------- ANNESS IL-LIVELL STABBILIT GĦALL-BERQUQ I. DEFINIZZJONI TAL-PRODOTT Dan il-livell stabbilit japplika għall-berquq tal-varjetajiet (varjetajiet imnissla bil-kultivazzjoni) imkabbra mill-Prunus armeniaca L. li jridu jiġu forniti friski lill-konsumatur, bl-esklużjoni tal-berquq għall-ipproċessar industrijali. II. DISPOSIZZJONIJIET LI JIRRIGWARDAW IL-KWALITÀ L-għan tal-livell stabbilit huwa li jiddefinixxi l-ħtiġiet tal-kwalità tal-berquq wara t-tħejjija u l-ippakkjar. A. Ħtiġiet minimi Għall-klassijiet kollha, bla ħsara għad-disposizzjonijiet għal kull klassi u għat-tolleranzi permessi, il-berquq irid ikun: - bla mittiefes (intatt), - b’saħħtu; il-prodott affettwat mit-tinwir jew mid-deterjorazzjoni hekk li jagħmlu mhux tajjeb għall-konsum jiġi mwarrab, - nadif, prattikament ħieles minn kull materjal barrani li jidher, - prattikment ħieles mid-dud u l-insetti qerrieda, - prattikament ħieles mill-ħsara kawżata mid-dud u l-insetti qerrieda, - ħieles minn umdità mhux tas-soltu fuq barra, - ħieles minn kull riħa u/jew togħma barranin. Il-berquq irid ikun maqtugħ bil-kura. Irid ikun żviluppat biżżejjed u juri sajran sodisfaċenti. L-iżvilupp u l-kondizzjoni tal-berquq iridu jkunu tali illi jgħinuh: - jiflaħ għall-ġarr u t-tqandil bl-idejn, u - jasal f’kondizzjoni sodisfaċenti fil-post tad-destinazzjoni. B. Klassifika Il-berquq huwa klassifikat fi tliet klassijiet definiti hawn taħt: (i) Il-Klassi "Extra" Il-berquq ta’ din il-klassi irid ikun ta’ kwalità superjuri. Fl-għamla, l-iżvilupp u l-kulur iridu jkunu tal-karatteristiċi għall-varjetà, filwaqt li ssir tħollija għad-distrett fejn jitkabbar il-frott. Irid ikun ħieles mid-difetti għajr xi difetti ħfief ħafna u superfiċjali, basta iżda illi dawn ma jaffettwawx id-dehra ġenerali tal-prodott, il-kwalità, iż-żamma tal-kwalità u l-preżentazzjoni fil-pakkeġġ. (ii) Il-Klassi I Il-berquq f’din il-klassi jrid ikun ta’ kwalità tajba. Irid ikun karatteristiku għall-varjetà, filwaqt li ssir tħollija għad-distrett fejn jitkabbar il-frott. Il-laħam irid ikun b’saħħtu perfettament. Id-difetti ħfief li ġejjin jistgħu, madankollu, jitħallew basta iżda illi dawn ma jaffettwawx id-dehra ġenerali tal-prodott, il-kwalità, iż-żamma tal-kwalità u l-preżentazzjoni fil-pakkeġġ: - difett ħafif fl-għamla jew fl-iżvilupp, - difett ħafif fil-kulur, - ħakk ħafif, - ħruq ħafif, - difetti ħfief fil-qoxra ta’ barra b’limitu ta’ 1 cm fit-tul għad-difetti ta’ l-għamla tawwalija, u ta’ 0,5 cm2 tat-total ta’ l-erja fuq barra għad-difetti l-oħra. (iii) Il-Klassi II Din il-klassi tinkludi l-berquq li ma jikkwalifikax biex jidħol fil-klassijiet iktar għolja imma jissodisfa l-ħtġiet minimi speċifikati hawn fuq. Jistgħu jitħallew difetti fuq il-qoxra basta iżda illi l-frott iżomm il-karatteristiċi essenzali tiegħu rigward il-kwalità, iż-żamma tal-kwalità u l-preżentazzjoni, bla ħsara għal-limiti li ġejjin: - ta’ 2 cm fit-tul għad-difetti ta’ għamla tawwalija, - ta’ 1 cm2 għat-total ta’ l-arja tal-wiċċ fuq barra għad-difetti l-oħra kollha. III. DISPOSIZZJONIJIET LI JIRRIGWARDAW L-GĦOTI TAD-DAQS Id-daqs huwa stabbilit skond id-dijametru massimu fuq it-taqsima ekwatorjali. L-għoti tad-daqs huwa obbligatorju għall-klassijiet "Extra" u I. Klassi | Dijametru minimu (mm) | Id-differenza massima permissibbli għall-frott fl-istess pakkett (mm) | Extra | 35 | 5 | I u II (mogħtija daqs) | 30 | 10 | II (mhux mogħtija daqs) | 30 | — | IV. DISPOSIZZJONIJIET LI GĦANDHOM X’JAQSMU MAT-TOLLERANZI Jistgħu jiġu permessi tolleranzi rigward il-kwalità f’kull pakkeġġ tal-prodott li ma jissodisfax il-ħtiġiet tal-klassi indikata. A. Tolleranzi dwar il-kwalità (i) GħaIl-Klassi "Extra" 5 % skond in-numru jew l-użin tal-berquq li ma jissodisfax il-ħtiġiet għall-klassi, imma li jilħaq dawk tal-Klassi I jew, eċċezzjonalment, li jidħol fit-tolleranzi għal dik il-klassi. (ii) Għall-Klassi I 10 % skond in-numru jew l-użin tal-berquq li ma jissodisfax il-ħtiġiet għal din il-klaasi, imma li jilħaq dawk tal-Klassi II jew, eċċezzjonalmet, li jidħol fit-tolleranzi għal din il-klassi. (iii) Għall-Klassi II 10 % skond in-numru jew l-użin ta’ berquq li la jissodisfa l-ħtiġiet għal din il-klassi u l-anqas il-ħtiġiet minimi, bl-eċċezzjoni għall-prodott affettwat mit-tinwir, brix li jidher sewwa jew kull deterjorazzjoni oħra li tagħmlu mhux tajjeb għall-konsum. B. Tolleranzi għad-daqs Għall-klassijiet kollha: 10 % skond in-numru jew l-użin ta’ berquq li ma jaqbilx mad-daqs minimu jew id-daqs dikjarat fuq il-pakkeġġ, bid-devjazzjoni ma taqbiżx it-3 mm jew taħthom. V. DISPOSIZZJONIJIET LI JIRRIGWARDAW IL-PREŻENTAZZJONI A. L-uniformità Il-kontenut ta’ kull pakkeġġ irid ikun uniformi u jkun fih biss berquq ta’ l-istess oriġini, varjetà, kwalità u daqs (jekk mogħti d-daqs) u, għall-klassi "Extra", uniformi fil-kulur. Il-parti li tidher tal-kontenut tal-pakkeġġ trid tkun rappreżentattiva tal-kontenut kollu. B. Il-pakkjar Il-berquq irid ikun ippakkjat b’tali mod li jipproteġi l-prodott kif jixraq. Il-materjali użati ġewwa l-pakkeġġ iridu jkunu ġodda, nodfa u tal-kwalità hekk li jevitaw milli jikkawżaw kull ħsara fuq barra u fuq ġewwa tal-prodott. Huwa mħolli l-użu ta’ materjali, partikolarment il-karta jew it-timbri li jġorru speċifikazzjonijiet kummerċjali basta iżda illi l-istampar jew it-tikkettjar ikunu ġew magħmula minn inka jew kolla li mhumiex tossiċi. Il-pakkeġġi jridu jkunu ħielsa minn kull materjal barrani. Ċ. Il-preżentazzjoni Il-berquq jista’ jiġi preżentat: - f’pakkeġġi żgħar, - irranġat f’saff wieħed jew iktar separati minn xulxin, - bil-massa fil-pakkeġġ, għajr għall-klassi "Extra". VI. DISPOSIZZJONIJIET LI GĦANDHOM X’JAQSMU MAL-BEJGĦ FIS-SUQ Kull-pakkeġġ irid iġorr il-partikolaritajiet li ġejjin, f’ittri miġjuba fi gruppi fuq l-istess naħa, mmarkati b’mod ċar u li ma jitħassarx, u li jidhru minn fuq barra: A. L-identifikazzjoni Min jippakkja u jew min jiddispaċċja: L-isem u l-indirizz jew il-marka uffiċjali jew aċċettata tal-kodiċi. Madankollu, fejn jintuża kodiċi (simbolu), il-kliem ‘pakkjat u/jew dispaċċjat minn’ (jew taqsira ekwivalenti) iridu jidhru ma’ dan il-kodiċi (simbolu). B. In-natura tal-prodott - "Berquq", jekk il-kontenut ma jkunx jidher bil-għajn fuq barra, - L-isem tal-varjetà għall-klassijiet "Extra" u I. Ċ. L-orġini tal-prodott - Il-pajjiż ta’ l-oriġini u, b’għażla, d-distrett fejn ikun tkabbar, jew l-isem nazzjonali, reġjonali jew tal-post (lokali). D. L-ispeċifikazzjonijiet kummerċjali - Il-klassi, - Id-daqs (jekk ikun mogħti daqs), espress f’dijametru minimu u massimu. E. Il-marka uffiċjali tal-kontroll (b’għażla) --------------------------------------------------